Partai Majelis Syuro Muslimin Indonesia

Partai Majelis Syuro Muslimin Indonesia otabâ èsingkat Masyumi, iyâ arèya partai politik Islam sè pernah bâdâ èmasa demokrasi liberal nèng Indonesia. Partai arèya èbubaraghi bân Presiden Sukarno ètaon 1960 marghâna bâdâna tokoh-tokoh è pamarènta revolusioner republik Indonesia (PRRI).

Masyumi iyâ arèya nyama kaangghuy organisasi sè èghâbây Jepang sè ngènnèngin Indonesia è taon 1943 sopajâ bisah tor-ngator umat Islam nèng Indonesia.M. C. Ricklefs, Sejarah Indonesia Modern 1200-2004. Terj. A History of Modern Indonesia Since c. 120. Jakarta, PT Serambi Ilmu Semesta (2001).    Samarèna dâri proklamasi Indonesia è tangghâl 7 November 1945, organisasi anyar anyamah Masyumi èbèntu'. Dâlâm bâkto korang dâri sataon, partai arèya ḍhâdḍhi partai politik palèng rajâh è Indonesia. Masyumi tamaso' dâlâm katègori organisasi Islam paḍâna Nahdlatul Ulama bân Muhammadiyah. 

Èbâkto periodèna demokrasi liberal, anggota Masyumi toju' è Dewan Perwakilan Rakyat bân sabâgiyân anggota dâri partai arèya èpèle kaangghuy ḍhâḍdhi Perdana Mentri Indonesia, akanta Muhammad Natsir bân Burhanuddin Harahap. 

Masyumi bâdhâ èposisi nomèr duwâ' dâlèm pemilihan umum 1955. Masyumi mènnang 7.903.886 soarah kalabân abâkkèlèn 20,9% soarannah rakyat, b~n ngaollè 57 korsèh è parlemen. Masyumi tamaso' kasohor è kènnengan Islam sè modern akaḍhi è Sumatera Barat, Jakarta, bân Aceh. 51,3% soarah Masyumi dâri Jhâbâ, tapè Masumi ḍhibi' iyâ arèya parti sè dominan ka angghuy daerah-daerah èloarJhâbâ bân tamaso' partai sè majhuh kaangghuy sapartello' orèng sè bâdâ è loar Jhâbâ. È Sumatera, Kalimantan bân Sulawesi, Masyumi ngaollè soara sè bânyâ'. È Sumatera 42,8% milè Masyumi,Sumatra, Runtuhnya Benteng Penguasaan Partai.  bân total soarah kaangghuy Kalimantan ollè 32% bân kaanghuy Sulawesi ollè 33,9% soarah.

Ètaon 1958, sabâgiyân tokoh Masyumi apolong dâlam struktur Pemerintah Revolusioner RepublikIndonesia (PRRI). Saèngghâna Masyumi abhârèng bân Partai Sosialis Indonesia ètotop bân pamarènta. Samarèna ètotop, anggota bân simpatisan Masyumi aghâbây Keluarga Bulan Bintang  kaangghuy kampanye pemberlakuan syariah kaangghuy ngodi'ih polè partai sè toman bâdâ èmasa transisi orde baru tapè ta' èbèrri' izin. SamarÈna toronna Soeharto ètaon 1998, carah sè kapeng duwè' kaangghuy ngodi'ih partai arèya iyâ arèya ngangghuy carah aghâbây Partai Bulan Bintang sè bisah apartisipasi ḍâlèm pelean umum samarena reformasi (pacsa reformasi).    

 Sajhârâ 
Lu-ghâlluna Masyumi arèya organisasi Islam sè bâdâ dâlâm pangawasanna pamarènt penduduk Jepang è Indonesia. Organisasi arèya èbentuk nèng tangghâl 24 Oktober 1943 ka angghuy aghântè MIAI (Madjlisul Islamil A'laa Indonesia). Tojjhuwânna abèntu' Masyumi ka angghuy ḍhâḍdhi sarana panyittong masyarakat muslim nèng Indonesia sè è ghâbay pasukan penduduk Jepang dâlâm Perang Pasifik.Qodir, Z., dkk. (2020). Budiyanto, G., dkk., ed. Nasionalis Tulen Singa Podium Kasman Singodimedjo: Pemikiran dan Pergerakan. (Yogyakarta: Jusuf Kalla School of Government). hlm. 75–76. ISBN 978-602-73900-8-9 Meskè kanta rèya, Jepang ta' tertarik kalabân partai-partai Islam sè bâdâ è jhâman Bâlândhâ sè kabènya'an bâdâ è kotta kalabân pola pekker sè modern, saèngghâna èbakto minggu-minggu pertama, Jepang alarang Partai Sareat Islam Indonesia (PSII) bân Partai Islam Indonesia (PII). Jepang jhughân usaha ka angghuy misa'aghi golongan cendekiwan Islam è kotta bân kèyaè è dhisah. Kèyaè è dhisah andi' peran sè penting ka angghuy Jepang sopajâna ma ghimpo' masyarakat ka angghuy Perang Pasifik, kalabân dhaḍdhi buruh otabâna tentara. Samarena gagal ngaollè dukungan dâri kalangan Nasionalis è dâlâm Putera (Pusat Tenaga Rakyat), akhèrra Jepang majhâghâ Masyumi. 

Masyumi èbakto jhâmanna Jepang ghi' benni partai tapèh federasi dâri èmpa' orgaisasi Islam sè èbèrri' izin èbâkto jhâman lambè'. iyâ arèya Nahdlatul Ulama (NU), Muhammadiyah, Perikatan Umat Islam, bân Persatuan Umat Islam Indonesia.Sejarah Singkat Unversitas Islam Indonesia.  Diakses tanggal 2024-12-27.   

Samarena dhâḍdhi partai, Masyumi majhâghâ sorat kabhâr arean Abadi nèng ètaon 1947. Sort kabhâr Abadi arèya èghuna'aghi ka angghuy madepa' pekkeranna Partai Masyumi èdâlèm kaodi'an a naghârâ è Indonesia.       

 Sombhèr